
BIROUL PERMANENT
AL
CAMEREI DEPUTAȚILOR


		 
		Vă înaintăm, alăturat, raportul asupra proiectului de Lege pentru ratificarea Acordului de parteneriat Economic între statele CARIFORUM, pe de o parte, şi Comunitatea Europeană şi statele membre ale acesteia, pe de altă parte, semnat la Bridgetown, la 15 octombrie 2008, transmis cu adresa nr. P.L.x. 409 din  3 septembrie 2018.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.
					

PREȘEDINTE,

Iulian Iancu

R A P O R T
asupra proiectului de Lege pentru ratificarea Acordului de parteneriat Economic între statele CARIFORUM, pe de o parte, şi Comunitatea Europeană şi statele membre ale acesteia, pe de altă parte, semnat la Bridgetown, la 15 octombrie 2008

		În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru ratificarea Acordului de parteneriat Economic între statele CARIFORUM, pe de o parte, şi Comunitatea Europeană şi statele membre ale acesteia, pe de altă parte, semnat la Bridgetown, la 15 octombrie 2008, transmis cu adresa nr.P.L.x. 409 din 3 septembrie 2018, înregistrat la comisie sub nr.4c-3/388 din 04 septembrie 2018.
		Consiliul Legislativ, cu avizul nr.554/11.06.2018, avizează favorabil proiectul de lege. 
		Proiectul de lege are ca obiect de reglementare ratificarea Acordului de Parteneriat Economic (APE) între statele CARIFORUM, pe de o parte, şi Comunitatea Europeană şi statele membre ale acesteia, pe de altă, semnat la Bridgetown, la 15 octombrie 2008. Acordul stabileşte norme detaliate privind importul şi exportul de mărfuri. UE acceptă să nu mai aplice taxe vamale şi contingente, începând de la 1 ianuarie 2008, iar majoritatea statelor CARIFORUM îşi vor deschide treptat pieţele pentru circa 87% din mărfurile importate din UE şi originare din UE, în următorii 25 de ani. APE conţine prevederi privind comerţul de servicii, investiţiile, concurenţa, inovaţia, proprietatea intelectuală şi achiziţiile. Sunt incluse garanţii, precum şi măsuri de asistenţă, pentru ca aceste prevederi să aibă succes în ceea ce priveşte dezvoltarea ţărilor vizate. Sprijinul financiar va veni din partea programelor orientative regionale şi naţionale ale FED, precum şi din partea tuturor programelor destinate ţărilor ACP. În plus, CARIFORUM va primi anual partea sa din ajutorul pentru comerţ promis de UE şi de statele membre, în valoare de 1 miliard de euro.
		Membrii Comisiei pentru industrii și servicii au examinat proiectul de lege în ședința din 12 septembrie 2018 și au hotărât, cu unanimitate de voturi, să propună plenului Camerei Deputaților adoptarea proiectului de Lege pentru ratificarea Acordului de parteneriat Economic între statele CARIFORUM, pe de o parte, şi Comunitatea Europeană şi statele membre ale acesteia, pe de altă parte, semnat la Bridgetown, la 15 octombrie 2008, în forma prezentată de iniţiator.
		La lucrările comisiei au fost prezenți 17 deputați din totalul de 20  deputați membri ai comisiei.
		În raport de obiectul și conținutul său, proiectul de lege face parte din categoria legilor ordinare.
		În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este prima Cameră sesizată.








PREȘEDINTE,

Iulian Iancu

  















Consilier parlamentar, Ovidiu Fulga

